open-index/open-wikipedia-markdown huggingface dataset:
Artur Sagadejev

**Artur Vladimirovitš Sagadejev** (vene keeles: Арту́р Влади́мирович Сагаде́ев; 24. veebruar 1931, Kaasan, Tatari ANSV, Vene NFSV, NSVL — 22. jaanuar 1997, Moskva, Venemaa) oli vene orientalist, araabia filosoofia ajaloo spetsialist. Filosoofiadoktor. Sarjas "Mineviku mõtlejaid" («Мыслители прошлого») on ilmunud tema sulest Averroese ja Avicenna elulood.
Mihhail I (Kiievi metropoliit)

**Mihhail I** (surnud 992) oli esimene Kiievi metropoliidi (*митрополит Київський*) tiitlit kandnud õigeusu vaimulik, kes tegutses Vana-Vene riigis 10. sajandi lõpus.
Manjava skiita

**Manjava skiita** (ukraina keeles Скит Манявський; ka Хресто-Воздвиженський чоловічий монастир 'Risti Ülendamise meesklooster') on Ukraina Õigeusu Kiriku klooster, mis asub Ukrainas Manjava küla juures Ivano-Frankivski oblastis.

## Galerii

Pilt:Nadvratnaja-bashnja.JPG
Pilt:Скит-Манявський заказни 4016.jpg
Pilt:Дзвіниця Манявського скиту.jpg|Kellatorn
Pilt:Монастир-скит у с. Манява (ракурс 3).JPG
Pilt:Монастир-скит у с. Манява (ракурс 1).JPG|
Pilt:Manjava-skit.JPG|
Pilt:Manyavskyi Skit 04.JPG|
Pilt:Скит-Манявський заказник 1.jpg
Ande

**Ande** võib tähendada järgmist:
*Ande on Eesti illustreerija Ande Kaalepi pseudonüüm
*Ande (eesnimi)
*Ande (perekonnanimi)
*...

## Vaata ka
*Andé
Hair

**Hair** (inglise keeles 'juuksed') võib tähendada järgmist:
*Hair (muusikal), USA muusikal
*Hair (Lady Gaga laul)
*Hair (Little Mixi laul)
*...
Mõistlik

**Mõistlik** on eesti perekonnanimi.

Perekonnanime Mõistlik (Moistlik) on pandud Rava mõisavallas Järva-Jaani kihelkonnas Järvamaal ja Vasivere mõisavallas Kadrina kihelkonnas Virumaal. 

Nimede eestistamisel määrati Mõistlik uueks perekonnanimeks isikuile, kelle perekonnanimi oli Vebel (1940. aastal Peningi vallas). 

2018. aasta 1. jaanuari seisuga oli perekonnanimi Mõistlik Eestis 23 mehel ja 33 naisel. 

2020. aasta 1. jaanuari seisuga on perekonnanimi Mõistlik 23 mehel ja 32 naisel. Perekonnanimi Mõistlik on levinuim Järva maakonnas, kus neid on maakonna 10 000 elaniku kohta 3,97.

2025. aasta 1. jaanuari seisuga on perekonnanimi Mõistlik 24 mehel ja 34 naisel. Perekonnanimede levikult on Mõistlik meeste puhul 5036. ja naiste puhul 3717. kohal.

## Nime kandjaid
*Aive Mõistlik, eesti haridustegelane (1957–)
*Anu Mõistlik (hiljem Kuusmaa, praegu Käver), eesti ajakirjanik (1980–)
*Astra Mõistlik, eesti moekunstnik
*Ave Maria Mõistlik, eesti aktivist ja ajakirjanik (1980–)
*Malle Mõistlik, eesti võrkpallur, sulgpallur ja sporditegelane (1943–2005)
*Marit Mõistlik, pianist
*Merilin Mõistlik (1980–)
*Piret Mõistlik, kohtunik
*Siim Mõistlik, jurist (endine advokaat, alates 2025 kohtunik) (1983–)
*Vally Mõistlik, eesti korvpallur ja Linnateatri asutajaliige (1928–2019)
*Ülle Mõistlik, eesti orienteeruja (1938–)

## Viited
Basaa keel

**Basaa keel** (ka basa keel) on bantu keelte A-rühma kuuluv keel, mida räägivad basaad Kamerunis. 

Kõnelejaid oli 2005. aastal umbes 300 000.

Basaa keel on toonikeel, keeles on neli tooni.

## Viited

## Välislingid
*https://phoible.org/languages/bas
Huvila

**Huvila** on eesti perekonnanimi.

Nimede eestistamisel määrati Huvila uueks perekonnanimeks isikuile, kelle perekonnanimi oli Huberg. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Pohlak

**Pohlak** on eesti perekonnanimi.

Perekonnanime Pohlak (Pochlack, Pochlak) on pandud seitsmes mõisavallas Järva-, Tartu-, Viljandi- ja Virumaal. Nimede eestistamisel määrati Pohlak uueks perekonnanimeks isikuile, kelle perekonnanimi oli Grünmann ja Himmaksen. 2018. aasta 1. jaanuari seisuga on perekonnanimi Pohlak Eestis 108 mehel ja 125 naisel.
Aron

**Aron** võib tähendada järgmist:
*Aron (laulja), Soome laulja
*Aron (Mayenne), Prantsusmaa haldusüksus
*Aron (eesnimi), mehenimi
*Aron (jääkaru), jääkaru

## Vaata ka
*Arona vald
*Aaron
Vally Mõistlik

**Vally Mõistlik** (21. mai 1928 Tallinn – 24. veebruar 2019 Järvakandi) oli eesti korvpallur ja Tallinna Linnateatri asutajaliige. 

Vally Mõistlik lõpetas 1947 Tallinna 4. keskkooli. 

Aastal 1944 hakkas ta korvpalli mängima Joann Lõssovi treeningutel, hiljem juhendasid teda ka Heino Kruus ja Valentin Steinberg. 1946–1958 mängis ta Tallinna Kalevis, 1946–1947 ka Eesti naiste korvpallikoondises. Mõistlik tuli 1947 Eesti meistriks ja oli üks suvespartakiaadi võitjaid ning võitis meistrivõistlustel 1948. aastal hõbeda ja 1954. aastal pronksi. Ta oli ka korvpallinaiskonna kapten. 1950–1951 kuulus Mõistlik Tallinna korvpallisektsiooni juhatusse, oli ka Tallinna sektsiooni esimees. 

Tegutses 1995. aastast Kalevi Veteranide Ühenduse eestseisuses ning Kalevi ja Eesti Teatriliidu revisjonikomisjonides. Alates 1996. aastast oli ta Kalevi auliige. 

Aastatel 1949–1965 töötas ta spordiühingus Kalev raamatupidajana ja 1965–2007 Tallinna Linnateatris pearaamatupidajana.

## Tunnustus
* 1997 Eesti Teatriliidu tehnilise töötaja auhind
Valeraha

**Valeraha** on valuuta imitatsioon, mis on valmistatud riigi või valitsuse loata. Valeraha tootmine või kasutamine on pettuse ja võltsimise vorm ehk kuritegu.

### Ajalugu
Raha on võltsitud peaaegu sama kaua, kui see on maksevahendina kasutusel olnud. Enne paberraha kasutuselevõttu oli valeraha tegemise kõige levinum meetod mitteväärismetallide segamine puhta kulla ja/või hõbedaga. Praegusel ajal kasutatakse valeraha tootmiseks enamasti printereid. Tänapäeval kutsutakse kõige paremaid võltsitud rahatähti "superdollariteks", sest neil on kõrge kvaliteet ja suur sarnasus ehtsate USA dollaritega. Alates 2002. aastast, kui võeti kasutusele euro, on võltsitud ka euro pangatähti ja münte, kuid siiski oluliselt vähem kui USA dollareid.

### Mõju ühiskonnale
Valeraha tootmine on kahjustanud ühiskonda mitmel moel:
* vähendanud raha väärtust;
* vähendanud paberraha vastuvõetavust;
* suurendanud ringluses olevat raha kogust majanduses, mis on viinud inflatsiooni kasvuni.

### Valeraha vastu võitlemine
Traditsiooniline paberraha võltsimise vastu kasutatud meetod oli rahatähtedele lisatud detailne sügavtrükk, tänu millele oli lihtne valeraha ära tunda. Põhja-Ameerika kolooniates kasutati väga leidlikku meetodit, et vältida valeraha ringlust – pabertähtedele trükiti kindla taimelehe muster. Kuna taimelehes asuvad mustrid on väga unikaalsed ja keerulised, oli valeraha tootmine praktiliselt võimatu. Müntidel kasutati näiteks tehnikaid, kus servi töödeldi nii kvaliteetselt, et väärismetalle poleks saanud maha kraapida. Seda meetodit kasutati peamiselt kuldmüntide valmistamisel.

Tehnoloogia areng 20. sajandi lõpul lihtsustas valeraha tootmist märkimisväärselt. Samas suutsid rahvusvahelised graveerimisbürood välja töötada ka uusi valeraha tootmise vastaseid süsteeme. Võeti kasutusele hologrammid, mitmevärvilised rahatähed, varjatud turvaribad, mikrotrükk, vesimärgid ja värvid, mille värv muutub sõltuvalt valguse kaldenurgast. Lisaks loodi ja kohandati ka tarkvaraprogramme – näiteks Adobe Photoshop modifitseeriti tootjate poolt selleks, et takistada skaneeritud pangatähtedega manipuleerimist.

### Karistused valerahategemise eest

## Viited

## Välislingid
* Counterfeit money. Wikipedia (2019) 
* Counterfeit Money. Factmonster (2019)
* Raha ajalugu. Annaabi
Walter Isaacson

**Walter Seff Isaacson** (sündinud 20. mail 1952 New Orleansis Louisianas) on ameerika ajakirjanik ja literaat (ajaloo- ja elulookirjanik), Ameerika Kunstide ja Teaduste Akadeemia liige. 

Ta lõpetas 1974. aastal Harvardi Ülikooli ajaloo ja kirjanduse alal. Sai Rhodese stipendiumi, mille toel täiendas end Oxfordi Ülikoolis filosoofia, politoloogia ja majandusteaduse alal. 

1978. aastal sai ajakirja Time väliskorrespondendiks. Oli aastatel 1996–2001 Time'i tegevtoimetaja, 2001–2003 uudistekanali CNN esimees ja tegevjuht ning 2003–2018 humanitaaruuringutega tegeleva Aspeni Instituudi president. Aastatel 2011–2012 oli ta ühtlasi Ameerika Ajaloolaste Seltsi president.

2018. aastast on Isaacson New Orleansis asuva Tulane'i Ülikooli School of Liberal Artsi ajaloo osakonna ajalooprofessor.  

Ta on kirjutanud Henry Kissingeri, Benjamin Franklini, Albert Einsteini, Steve Jobsi ja Leonardo da Vinci elulooraamatud. 

## Tunnustus
*2005 – valiti Ameerika Filosoofiaseltsi liikmeks (sektsioon "Administraatorid, pangategelased ning avaliku ja erasektori arvamusliidrid")
*2007 – Quill Award kategoorias "Biograafia" ("Einstein")
*2012 – Gerald Loeb Award for Business Book ("Steve Jobs")
*2012 – valiti ajakirja Time 100 mõjukama inimese hulka
*2013 – Royal Society of Artsi Benjamin Franklini medal
*2015 – Vanderbilti Ülikooli The Nichols-Chancellor's Medal
*2016 – valiti Ameerika Kunstide ja Teaduste Akadeemia liikmeks (sektsioon "Ajakirjandus ja massikommunikatsioon")

## Teoseid

*1986 – *The Wise Men: Six Friends and the World They Made*. Simon & Schuster (kaasautor Evan Thomas)
*1992 – *Kissinger: A Biography*. Simon & Schuster
*2003 – *Benjamin Franklin: An American Life*. Simon & Schuster
*2007 – *Einstein: His Life and Universe*. Simon & Schuster
*2009 – *American Sketches*. Simon & Schuster
*2011 – *Steve Jobs*. Simon & Schuster
*2014 – *The Innovators: How a Group of Inventors, Hackers, Geniuses, and Geeks Created the Digital Revolution*. Simon & Schuster
*2017 – *Leonardo Da Vinci*. Simon & Schuster

#### Tõlked eesti keelde
*2009 – *Einstein. Tema elu ja universum*. Tõlkinud Matti Piirimaa, toimetanud Rein Põder. Tallinn: Eesti Raamat, 623 lk, ISBN 978-9985657508 
*2012 – *Steve Jobs*. Tõlkinud Ülle Jälle. Ajakirjade Kirjastus, 632 lk, ISBN 9949502080 
**2018 – *Steve Jobs*. Tõlkinud Ülle Jälle. Helios, 656 lk, ISBN 978-9949610648

## Viited

## Välislingid

*Walter Isaacson. thriftbooks.com
*Walter Isaacson: The Making of a Genius. Youtube, 18. oktoober 2018
Matthijs de Ligt

**Matthijs de Ligt** (sündinud 12. augustil 1999 Leiderdorpis) on Hollandi jalgpallur, kes mängib keskkaitsjana Saksamaa kõrgliigaklubis Müncheni Bayern ja Hollandi jalgpallikoondises.

Ta liitus 2008. aastal Amsterdami Ajaxiga. Ajaxi põhimeeskonnas tegi ta debüüdi 21. septembril 2016 karikamängus Willem II vastu, lüües selles mängus ka värava. De Ligt sai sellega Clarence Seedorfi järel Ajaxi teiseks noorimaks väravalööjaks. Peagi kindlustas de Ligt koha Ajaxi põhikoosseisus. 24. mail 2017 sai ta mängus Manchester Unitedi vastu 17 aasta ja 285 päeva vanuselt noorimaks mängijaks, kes on Euroopa karikafinaalis mänginud. 2018. aasta märtsis määrati ta Ajaxi ajaloo kõige nooremaks kapteniks. Hooajal 2018–19 tuli ta Ajaxiga Hollandi meistriks.

2019. aasta juulis sõlmis ta viieaastase Itaalia kõrgliigaklubiga Torino Juventus . Hooajal 2019–20 tuli ta klubiga Itaalia meistriks.

2022. aasta juulis sõlmis ta viieaastase lepingu Müncheni Bayerniga.

2018. aastal pälvis esimese kaitsjana Golden Boy auhinna. Samal hooajal valiti ta ka Hollandi jalgpalli tulevikutalendiks. 2019. aastal valiti ta Hollandi aasta jalgpalluriks.

Debüüdi Hollandi jalgpallikoondises tegi de Ligt 25. märtsil 2017 mängus Bulgaaria vastu. Koondisekarjääri esimese värava lõi ta 24. märtsil 2019 EM-i valikmängus Saksamaa vastu. Ta kuulus Hollandi koondisse 2021. aasta Euroopa meistrivõistlustel.

## Saavutused
;Ajax
*Eredivisie : 2018–19
*KNVB beker: 2018–19
;Juventus
*Serie A: 2019–20
*Coppa Italia: 2020–21
*Supercoppa Italiana: 2020
;Müncheni Bayern
*DFL-Supercup: 2022
Pegasus (täpsustus)

**Pegasus** võib tähendada järgmist:
***[[Pegasos]]**, tegelaskuju vanakreeka mütoloogiast
*Pegasus (klubi), kirjanike klubi
*Pegasus (kohvik)
*Pegasus (kirjastus)
*Pegasus (tähtkuju)
*Pegasus (jõelaev)
*Pegasus (kanderakett)
*Pegasus (haubits)
*Pegasus, kosmosesõjalaev telesarjas "Battlestar Galactica"
Rudolf (eesnimi)

**Rudolf** on mehenimi.

2018. aasta 1. jaanuari seisuga oli see Eestis populaarsuselt 282. mehenimi. 1. jaanuari 2018 seisuga oli Eestis eesnimi Rudolf 460 mehel.

2023. aasta 1. jaanuari seisuga oli Eestis eesnimi Rudolf 426 mehel, see oli populaarsuselt 314. mehenimi.

## Nime kandjaid
*Rudolf (Austria-Ungari)
*Rudolf Allabert
*Rudolf Tobias
*...

## Viited

## Välislingid
*
Ravila vald

**Ravila vald** oli mitme Eesti valla nimi:
*Ravila vald (1939)
*Ravila vald (1866), Kose kihelkonnas
*Ravila vald (1899), Kose kihelkonnas
Pakkumine ja nõudlus

**Pakkumine ja nõudlus** on mikroökonoomika osa, mis käsitleb hinna kujunemist turul. Seda väljendatakse graafiliselt nõudluskõvera abil. Pakkumise ja nõudluse võrdumisel on turul tasakaal.

## Pakkumine
Pakkumine on seos kauba hinna ja selle koguse vahel, mida tootjad soovivad ja suudavad teatud perioodil müüa. Nõudlusseaduse kohaselt on kauba hind ja nõutav kogus vaadeldaval perioodil pöördvõrdeliselt seotud. See tähendab, et madalama hinna korral ostavad tarbijad seda kaupa rohkem, kui nad ostaksid kõrgema hinna korral. 
Pakkumist mõjutavad 
* tehnoloogia tase;
* vajalike ressursside hinnad;
* alternatiivsete kaupade hinnad;
* tootjate ootused;
* tootjate arv.

## Nõudlus
Nõudlus on seos hüvise hinna ja selle koguse vahel, mida tarbijad teatud perioodil soovivad ja suudavad osta. See sõltuvus on tavaliselt võrdeline: mida kõrgem on hind, seda suurem on pakutav kogus ning seda seost tuntakse pakkumisseaduse nime all. 
Nõudlust mõjutavad
* tarbijate sissetulek;
* teiste kaupade hinnad;
* tarbijate ootused;
* tarbijate arv;
* tarbijate maitse;
* eelistused.

## Lühiajalugu

Fraasi "pakkumine ja nõudlus" kasutas esimesena James Denham-Steuart oma essees "Inquiry into the Principles of Political Economy", mis ilmus 1767. aastal. Adam Smith kasutas seda fraasi esmalt oma raamatus "The Wealth of Nations", mis ilmus 1776. aastal. Veel kasutas seda fraasi David Ricardo peatükis "On the Influence of Demand and Supply on Price" oma 1817. aastal avaldatud teoses "Principles of Political Economy and Taxation".

Hamid S. Hosseini on öelnud, et nõudlust ja pakkumist mõistsid juba mõned moslemitest haritlased, nagu selleks oli Süüria 14. sajandi haritlane Ibn Taymiyyah, kes kirjutas: "Kui vajadus toote järele suureneb samal ajal kui toote saadavus väheneb, siis hind tõuseb. Teisest küljest, kui toote saadavus suureneb ja selle vajadus väheneb, siis hind langeb."

## Vaata ka
*Nõudluse ohjamine
*Nõudluskõver

## Viited
Müügipersonal

**Müügipersonal** *(Sales Force)* on töötajate rühm ettevõttes, kelle ülesanne on klientidele maha müüa ettevõtte pakutavad tooted või teenused.. Müügipersonal on seotud tavaliselt tellimuste vastuvõtmisega. Müügipersonal ei vastuta turundustegevuse ja reklaaminduse eest.

#### Sisukord

# Müügipersonali rollid
# Müügipersonali valik
# Viitamine

## Müügipersonali rollid
* Luua teadlikkus ja tekitada kiire toote omaksvõtmine 
* Arendada välja uusi turusegmente ning tungida veel sügavamale olemasolevatesse erinevatesse turgudesse
* Keskenduda olemasolevate tarbijate tõhusale ning kvaliteetsele teenindamisele ja nende säilitamisele
* Rõhutada tõhusust, kaitsta kriitilisi ja püsivaid kliente, loobuda kahjumlikest segmentidest

## Müügipersonali valik
Kõige suurema mahu müügipersonaliga on seotud tavaliselt tööstuslikud müügid. Tööstusvaldkonna müügijõud võib ulatuda 20 inimesest kuni 60-ni ning võib vastutada kogu Ameerika Ühendriikide müügi eest. Müügipersonal võidakse määrata ka konkreetsetele klientidele, turgudele või toodetele geograafiliste piirkondade järgi. Heal tasemel müügipersonal on see isik, kes suudab langetada õigeid otsuseid ning lahendab probleeme.

Kui olemasolev müügipersonal on hea ja see on rohkem kui piisav tulevase majanduskasvu kütmiseks, võib inimeste arvu hoida sama ja lihtsalt teha mõnda täiendavat koolitust või võib-olla uuendatud kompensatsioonipaketti. Teisest küljest võib ettevõttes müügipersonali hulk vajadusel kasvada suuremaks või ka jääda sama suureks, kuid kui on erinevad inimesed, kes täidavad piisavalt hästi oma müügipositsioone.
Esimene samm müügipersonali valikul on otsustada, mida oodatakse müügipersonalilt ja mida ta on võimeline tegema. Mõnede ettevõtete puhul, kes müüvad suurema osa postimüügi või Interneti kaudu, on müügipersonal täielikult vaba valikuvõimalus. Sellisel juhul võite eeldada, et teie müügipersonal hakkab käitlema ainult suuremaid kontosid, jättes väiksemad tellimused klienditeeninduse töötajatele ja tellijatele.

## Viited
Reet Lohuaru

**Reet Lohuaru** (sünninimi **Grete Pauline** ; 21. märts (vkj)/3. aprill 1906 Kudina vald, Maarja-Magdaleena kihelkond, Tartumaa – 13. aprill 1974 Tallinn) oli Eesti õpetaja, rahvatantsupedagoog ja noorsooliikumise tegelane.

Ta lõpetas 1926. aastal Tartu Linna Tütarlaste Gümnaasiumi ja 1931. aastal Tartu Ülikooli arstiteaduskonna Kehalise Kasvatuse Instituudi. Akadeemiliselt kuulus ta Eesti Naisüliõpilaste Selts Ilmatari.

Oli aastatel 1928–1932 Äksi Maanoorte Ühingu eestvedaja. Ta töötas aastatel 1932–1935 õpetajana gümnaasiumides Tartus ning oli naisüliõpilasselts Ilmatari võimlemisjuht ja õpetas rahvatantse. Aastatel 1935–1944 oli ta õpetaja Petseri Ühisgümnaasiumis ning oli aastatel 1933–1940 kodutütarde Petseri ringkonna vanem.

Aastatel 1944–1951 oli ta Tallinna 4. Keskkooli kehalise kasvatuse õpetaja ja õppealajuhataja ning oli 27. juunil 1947 Tallinnas toimunud III üldtantsupeo üldjuhtide seas jõu- ja osavusmängude juht.

19. märtsil 1951 arreteeriti ta süüdistatuna 1941. aastal Petseri kommunistide ja hävituspataljonlaste hukkamisele kaasaaitamises Saksa teise okupatsiooni ajal. Talle mõisteti algul 25 aastat vabadusekaotust, hiljem seda aega lühendati. Vabastati 28. oktoobril 1959, töötas hiljem Tartus koduabilise ja lasteaiakasvatajana.

## Välislingid
*''Album Academicum Universitatis Tartuensis 1918-1944''
*
*Eesti kommunismiohvrid 1940–1991
*Haud Tallinna Metsakalmistul
Keith Flint

**Keith Charles Flint**  (17. september 1969 Redbridge – 4. märts 2019 Great Dunmow) oli inglise laulja ja tantsija. 

Ta sai tuntuks ansambli The Prodigy vokalisti ja tantsijana.
Gavin Pretor-Pinney

**Gavin Edmund Pretor-Pinney** on Briti teaduskirjanik, kes võitis 2011. aastal maineka Londoni Kuningliku Seltsi teadusraamatu auhinna ("The Wavewatcher's Companion" eest). 

Ta õppis Oxfordi Ülikoolis ja kunstikolledžis Central Saint Martins. 

2005. aastal asutas ta Pilvevaatlejate Ühingu, millel 2019. aasta alguseks oli üle 46 000 liikme üle maailma. 2009. aastal tegi BBC Pretor-Pinneyst ja tema harrastusest dokumentaalfilmi "Cloudspotting".

__NOTOC__ 
## Teosed
*2006 – *The Cloudspotter's Guide: The Science, History, and Culture of Clouds (320 lk)
*2006 – *The Cloud Collector's Handbook* (144 lk)
*2007 – *A Pig with Six Legs and Other Clouds* (64 lk)
*2010 – *The Wavewatcher's Companion* 
*2013 – *The Ukulele Handbook* (kaasautor [[Tom Hodgkinson]]; 144 lk)

====Tõlked eesti keelde====
*2007 – *Pilvevaatleja käsiraamat*. Tõlkinud [[Jaan Kabin (tõlkija)|Jaan Kabin]], kaane kujundanud [[Tõnu Kaalep]]. [[Eesti Ekspressi Kirjastus]], 320 lk, ISBN 978-9985981665
*2012 – *Lainevaatleja käsiraamat''. Tõlkinud Veli Valentin Rajasaar, kaane kujundanud Andres Laanem ja Henn Käämbre. Äripäev, 310 lk, ISBN 978-9949464722

## Viited

## Välislingid
*Gavin Pretor-Pinney. thriftbooks.com
*Gavin Pretor-Pinney: Cloudy with a chance of joy. youtube.com, 16. juuli 2013
Kosh

**Kosh** võib tähendada järgmist:
*Kosh (Armeenia), asula Armeenias
*Kosh (Babylon 5) (ka Kosh Naranek), tegelane teleseriaalist "Babylon 5"
*...
Miguel Díaz-Canel

**Miguel Mario Díaz-Canel Bermúdez** (20. aprill 1960) on Kuuba poliitik, alates 19. aprillist 2018 Kuuba riigipea, alates 19. aprillist 2021 Kuuba Kommunistliku Partei Keskkomitee esimene sekretär. 

## Viited

## Välislingid
* 19.04.2018 16:32, Merili Nael, Tarmo Maiberg, Miguel Diaz-Canel vannutati Kuuba presidendiks, err.ee
Ivi Kesküla

**Ivi Kesküla** (sündinud 28. aprillil 1963 Kuressaares) on Eesti jurist, kohtunik.

Aastatel 1983–1991 töötas ta Tallinna Kalinini Rajooni Rahvakohtus sekretäri, kantseleijuhataja ja kohtuniku kohusetäitjana. Ta lõpetas 1990. aastal kaugõppes Tartu Ülikooli õigusteaduskonna. 

20. novembril 1991 valis Eesti Vabariigi Ülemnõukogu Ivi Kesküla kohtunikuks Tallinna Linnakohtusse..

14. septembril 1993 nimetas president Lennart Meri Riigikohtu üldkogu ettepanekul Ivi Kesküla kohtunikuks Tallinna Linnakohtusse.

21. jaanuaril 1998 nimetas president Lennart Meri Riigikohtu üldkogu ettepanekul Ivi Kesküla kohtunikuks Tallinna Ringkonnakohtusse. Ta töötab siiani Tallinna Ringkonnakohtu kriminaalkolleegiumis ning on alates 2009. aastast kriminaalkolleegiumi juhataja (esimees).

## Tunnustus
8. veebruaril 2017 sai ta Valgetähe IV klassi teenetemärgi.

## Vaata ka
* Kesküla

## Viited
Kalbaskraal

**Kalbaskraal** on asula Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas.

Kalbaskraal on asutatud 1898. aastal.

Lõuna-Aafrika Vabariigi 2011. aasta rahvaloenduse andmetel oli Kalbaskraali elanikest värvilisi 65,45%, mustanahalisi aafriklasi 23,39%, valgeid 9,54%, India või Aasia päritolu inimesi 0,25% ja teisi 1,41%. Afrikaani keelt pidas emakeeleks 75,61% inimesi, koosa keelt 12,73%, inglise keelt 7,84%, sotho keelt 1,74% ja viipekeelt 1,08%.

## Viited
Gaida Kivinurm

**Gaida Kivinurm** (sündinud 29. augustil 1956) on Eesti jurist, kohtunik.

19. juunist 1996 on Gaida Kivinurm Tallinna Ringkonnakohtu kohtunikuks. Ta töötab Tallinna Ringkonnakohtu tsiviilkolleegiumis.

Ta on Eesti Kohtunike Ühingu liige.

## Viited
Leso

**Leso** on ahju või pliidi soemüüri küljele ehitatud pikk kividest pink, mis kütmisel läheb soojaks. Lesol võidakse istuda, lamada või näiteks riideid kuivatada. Lesosid on ehitatud eelkõige Kagu- ja Ida-Eesti taluhoonetesse.

Võrumaa lesod on kantud Eesti vaimse kultuuripärandi nimistusse.

## Viited

## Välislingid
*Lesode kasutamine vana Võrumaa majapidamistes
Livo

**Livo** võib tähendada järgmist:
*Livo (ettevõte), Tallinnas
*Livo (Trento), vald Itaalias
*...

## Vaata ka
*Livø
Lohn

**Lohn** võib tähendada järgmist:
*Lohn (aadlisuguvõsa)
*Lohn (Schaffhauseni kanton), vald Šveitsis Schaffhauseni kantonis
*...
Mütt

**Mütt** on endisaegne pika varrega nui, millega vastu veepinda tagudes (mütates) peletati kalasid võrkpüünisesse. Murretes on kasutatud sõnu *pull, kopunui, lumminui, pelunui*.

## Viited

## Välislingid
*Pilt Muuseumide Infosüsteemis (MuIS)
*
Nash

**Nash** võib tähendada järgmist:
*Nash (ettevõte) (ka Nash Motors), USA autotootja
*Nash (London), koht Suurbritannias Londonis
Neda

**Neda** võib tähendada järgmist:
*Neda on vald Hispaanias, A Coruña provintsis
*Néda jõgi, Kreekas
*Neda (laulja), Leedu laulja Neda Malūnavičiūtė esinejanimi
*Neda (eesnimi), naisenimi
Kirsipruun

**Kirsipruun** (ka *kirsspruun*) on sügava pruuni ja kirsipunase vahele jääv värvitoon, kirsimarja värvi punakaspruun.

## Variatsioonid
1694. aastal välja antud "Haus-Feld-Artzney-Koch-Kunst und Wunder Buch" kirjeldab pruuni värvuse varjundit nimega *Kirschbraun* järgmiselt: "see värv on veidi punakas nagu kirsid, kui nad veel täiesti valmis pole, millest see oma nimegi on saanud". Raamatu selles peatükis kirjeldatakse hobuste värvuse variante.

## Kirsipruun looduses
Värvisõna vanim kasutus on seotud karvavärvuse kirjeldamisega, eelkõige hobustel.

Kirsipruun on virgiinia toominga (*Prunus virginiana*) noorte okste, samuti murelipuu (*Prunus avium*) koore värvus.

Päevapaabusilma (*Inachis io*) tiibade ülakülje põhitoon on kirsipruun.

## Kasutamine
Kirsipruun on üliõpilaskorporatsiooni "Indla" üks kolmest sümbolvärvist ja sümboliseerib sõprust. Kirsipruuni värvi on nende tekli põhi.

Selle värvusenimetusega on kirjeldatud punase muskaatveini värvust (1666), safloorist saadavat punast värvitooni (1782), värvimulla umbra tooni (1782), rõivakanga värvust moeajakirjas (1787), samuti lõngade, kanga ja puidu tooni ning hobuse karva värvust.

Kirsipruun on üks Muhu rahvarõivaseelikute erilisi traditsioonilisi värve nimega *küpsekirss*.

Kirsipruun on üks Vello Laumetsa värvikoja riidevärvitoone, sügav pruunikaspunane villa ja siidi värvimiseks.


Prunus-avium-flowerbuds.JPG|Murelipuu (*Prunus avium*) oks
Prunus virginiana - Flickr - aspidoscelis.jpg|*Prunus virginiana*
Inachis io (Tagpfauenauge).jpg|Päevapaabusilm (*Inachis io*)
Indla lipp.svg|Korporatsioon Indla lipp


## Viited
Nepp

**Nepp** (*Gallinago*) on kurvitslaste sugukonda kuuluv linnuperekond.

Nepid on pika ja painduva nokaga väiksed ja keskmise suurusega kahlajad. Tiivad on terava või ümmarguse otsaga, saba on lühike. Tagavarvas on väike, esivarvaste vahel ei ole lesti. Selg ja pealagi on triibulised. Silmad on suured.

Perekonda kuulub 18 liiki:
* aafrika tikutaja (*Gallinago nigripennis*)
* ameerika tikutaja (*Gallinago delicata*)
* andi nepp (*Gallinago jamesoni*)
* *[[Gallinago magellanica]]*
* heletikutaja (*Gallinago paraguaiae*)
* hiidnepp (*Gallinago undulata*)
* himaalaja nepp (*Gallinago nemoricola*)
* inkanepp (*Gallinago imperialis*)
* jaapani nepp (*Gallinago hardwickii*)
* lõunanepp (*Gallinago stricklandii*)
* madagaskari tikutaja (*Gallinago macrodactyla*)
* mäginepp (*Gallinago solitaria*)
* puunatikutaja (*Gallinago andina*)
* rohunepp (*Gallinago media*)
* siberi nepp (*Gallinago stenura*)
* taiganepp (*Gallinago megala*)
* tikutaja ehk taevasikk (*Gallinago gallinago*)
* ülangunepp (*Gallinago nobilis*)

Tikutaja on Eestis harilik haudelind ja läbirändaja, rohunepp on haruldane haudelind.

## Viited
Mütt (perekonnanimi)

**Mütt** on eesti perekonnanimi.

Perekonnanime Mütt on pandud Oru mõisavallas Kose kihelkonnas Harjumaal, Elme mõisavallas Kaarma kihelkonnas Saaremaal (Müt) ja Vana-Kasaritsa mõisavallas Rõuge kihelkonnas Võrumaal. 2018. aasta 1. jaanuari seisuga on perekonnanimi Mütt Eestis 11 mehel ja 5 naisel.
Lola

**Lola** võib tähendada järgmist:
*Lola (eesnimi), naisenimi
*Lola (ettevõte) (ka Lola Cars), Suurbritannia autotootja
*Lola (laul), Ray Davise laul
*Lola (film, 1981)
*...
Kommer

**Kommer** on eesti perekonnanimi.

Perekonnanime Kommer (Komer) on pandud kuues mõisavallas Järva-, Lääne-, Viljandi-, Viru- ja Võrumaal. Nimede eestistamisel määrati Kommeri-nimelistele uueks perekonnanimeks Aim, Kaim, Kaldamäe, Kaldvee, Kaljuvee, Kivestu, Kivirand, Kummik, Kuul, Mere, Pettai ja Põldsoo. 2018. aasta 1. jaanuari seisuga on perekonnanimi Kommer Eestis 49 mehel ja 65 naisel.
Kummik (perekonnanimi)

**Kummik** on eesti perekonnanimi.

Nimede eestistamisel määrati Kummik uueks perekonnanimeks isikuile, kelle perekonnanimi oli Kommer (1938. aastal Aleksandri vallas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Müügiesindaja

**Müügiesindaja** (inglise keeles *sales agent*) on ettevõtte esindaja, kes tutvustab ettevõtte tooteid ja teenuseid potentsiaalsetele klientidele. 

Ta peab tundma pakutavaid tooteid ja teenuseid ning olema hea suhtleja. Lisaks on müügiesindaja töö, olenevalt piirkonna suurusest, üsnagi liikuv ja vaheldusrikas.
Müügiesindajast on palju kasu just väikestel ettevõtetel, kes alles alustavad oma toodete või teenuste eksportimist, sest see võimaldab neil pääseda rahvusvahelistele turgudele ilma suuri investeeringuid tegemata.

## Väljaõpe
Müügiesindajaks on Eestis võimalik õppida kutsekoolides või rakenduskõrgkoolides.

## Müügiesindajaliike töö iseloomu järgi

* Esindaja, kes esindab oma firmat ja selle tooteid;
* ostja esindaja, keda kasutatakse tavaliselt suurte tehingute tegemisel;
* mõlema osapoole (nii ostja kui müüja) esindaja, kes jälgib, et mõlemad pooled saaksid ausa tehingu;
* tehingu esindaja – müügiesindaja ei esinda kumbagi osapoolt, vaid jälgib, et tehing oleks aus ja sujuv;
* interneti müügiesindaja – suhtleb klientidega internetis ja teeb tehinguid läbi interneti;
* müügiisik, kes müüb klientidele tooteid, käies ukselt uksele.

### Tööülesanded
* Kaupade ja toodete tutvustamine klientidele;
* kaupluste varustamine kaubaartiklitega;
* uute klientide leidmine;
* kliendisuhete hoidmine;
* kaupade väljapaneku korraldamine kauplustes.

### Eeldused sellel alal töötamiseks
* Eelnev kogemus müügitöö alal;
* hea keeleoskus;
* hea suhtlusoskus;
* oskus otsuseid teha ja tööaega vastavalt klientidele sättida;
* kasuks tuleb autojuhiluba, kui on vaja klientide juures käia.

### Töötasu
Müügiesindaja töötasu oleneb tavaliselt sellest, kui palju suudab ta klientidele tooteid müüa. Mõnes ettevõttes on müügiesindajad kindla kuupalgaga tööl.

### Arenguvõimalused
Müügiesindajal on mitmesuguseid võimalusi karjääriredelil kõrgemale jõuda. Esimene edutamise võimalus on see, et töötajale antakse suurem piirkond ning selle tulemusena suureneb tema toodete läbimüük. Müügiesindajal on võimalik saada ka piirkonna müügijuhiks või, olles juba kogenud töötaja sellel alal, hakata ise juhtima müügitööga tegelevat ettevõtet.

## Viited
Kibuvits (perekonnanimi)

**Kibuvits** on eesti perekonnanimi.

Perekonnanime Kibuvits (Kibbowitz) on pandud neljas mõisavallas Harju- ja Läänemaal. Nimede eestistamisel määrati Kibuvits uueks perekonnanimeks isikuile, kelle perekonnanimi oli Kroosmann, Krosmann, Künstler, Valdek ja Veesmann. 2018. aasta 1. jaanuari seisuga on perekonnanimi Kibuvits Eestis 12 mehel ja 20 naisel.
Yuppiejumal

**"Yuppiejumal"** on Kaur Kenderi 1999. aastal ilmunud romaan.

Romaani tõlkis inglise keelde Edith Epler ning see ilmus pealkirja "Petty God" all 2014. aastal.

## Viited

## Välislingid
*"Ära ole saast, osta Kender!" Eesti Päevaleht, 25. märts 2000
Konstantin Pätsi mälestusmärk

**Konstantin Pätsi mälestusmärk** on Tallinnas asuv mälestusmärk Konstantin Pätsile, mis avati 2022. aastal.

Ettepaneku püstitada riigi 100. aastapäevaks Tallinna Konstantin Pätsi mälestusmärk esitasid 2016. aasta algul Riigikogu juhatusele Eesti Lipu Selts, Eesti Muinsuskaitse Selts, MTÜ Konstantin Pätsi Muuseum, Jaan Tõnissoni Selts, Kindral Johan Laidoneri Selts, Jaan Poska Fond ja korp! Fraternitas Estica. Mälestusmärk sooviti püstitada Toompeale Kuberneri aeda.

2018. aasta novembris otsustati mälestusmärk püstitada Estonia kontserdisaali ja Pärnu maantee vahelisele alale. Monument plaaniti avada 2020. aastal. Kuid monument paigaldati oktoobris 2022. Et president Konstantin Päts maeti Tallinna Metsakalmistule kodumaa mulda 21. oktoobril 1990, siis avati ka mälestusmärk 21. oktoobril.


## Kriitika

Pätsi skulptuuri on võrreldud nii olmeekide kivipeadega, kui ka Itaalia fašistliku juhi Benito Mussolini skulptuuridega.

## Viited
Poda

**Poda** võib tähendada järgmist:
*Poda on saksa entomoloogi Nicolaus Poda von Neuhausi kirjeldatud liikidel kasutatav fraas
*...
Paar

**Paar** on kaks kokkukuuluvat eset või olendit, mis teatud mõttes moodustavad terviku.
*abielupaar
*tantsupaar
*"Paar" (telesaade), Eesti Televisioon telesaade
*...
Pusa

***Pusa*** on veeimetajate perekond hülglaste sugukonnast. 

Perekonda on arvatud kolm liiki. Varem arvati need liigid perekonda *[[Phoca]]*.

## Liigid
*viigerhüljes (*[[Pusa hispida]]*)
*baikali viigerhüljes (*[[Pusa sibirica]]*)
*kaspia viigerhüljes (*[[Pusa caspica]]*)
Saviauk

**Saviauk** on eesti perekonnanimi.

Perekonnanime Saviauk (Sawiauk) on pandud Saduküla mõisavallas Kursi kihelkonnas Tartumaal. Nimede eestistamisel määrati sellenimelistele isikuile uueks perekonnanimeks Kolle, Saluste, Savi ja Saviste. 2018. aasta 1. jaanuari seisuga on perekonnanimi Saviauk Eestis 32 mehel ja 37 naisel. 

## Nime kandjaid
* Ain Saviauk, lavastaja ja linnapea
* Ell Saviauk, pedagoog ja pianist
* Erko Saviauk, jalgpallur
* Teet Saviauk, muusik ja pillikaupmees
Saviste

**Saviste** on eesti perekonnanimi.

Nimede eestistamisel määrati Saviste uueks perekonnanimeks isikuile, kelle perekonnanimi oli Döring, Saks, Sarvik, Saviauk, Savisik, Savisikk, Savistikk ja Steinpil. 2018. aasta 1. jaanuari seisuga on perekonnanimi Saviste Eestis 14 mehel ja 13 naisel.
Ivan Mazepa

**Ivan Mazepa** (ukraina keeles *Іван Степанович Мазепа*) (1639–1709) oli Vasakkalda-Ukraina kasakate hetman.

## Elulugu
Ivan Mazepa sai hariduse Kiievis ning Varssavi jesuiitide kolleegiumi juures, viibis Poola kuninga Jan II Kazimierzi õukonnas. Saadeti õppereisile Euroopasse, kus viibis Hollandis, Itaalias, Saksamaal ja Prantsusmaal. Valdas ukraina. vene, poola, tatari ja ladina keelt.

Pagendati Poola kuninga õukonnast konfliktide eest, oma šlahtamõisa Volõõniasse 1663. aastal.

Poola Ukraina aladel oli ta Zaporižžja kasakaväe hetmani Petro Dorošenko teenistuses. 1674. aastal saadeti ta Zaporižžja diplomaatilise missiooniga liitlassuhete loomiseks Krimmi khaaniriiki ja Osmanite riiki, kuid sattus teel Vasakkalda-Ukraina kasakate vangistusse ning asus Vasakkalda-Ukraina hetmani Ivan Samoilovitši teenistusse, kes koos Moskva tsaaririigi vojevoodi Grigori Romodanovskiga valitsesid Vasakkalda-Ukrainat.

Mazepa sai hetmaniks 1687. aastal. Põhjasõjas hõivas 1705. aastal Venemaa liitlasena Poolale kuulunud alad Kiievi ümbruses ja Volõõnias. Läks 1708. aastal Rootsi poole üle. Peeter I määras Mazepa asemele kasakate autonoomset riiki juhtima hetman Ivan Skoropadskõi. Osales Rootsi poolel 1709. aastal Poltava lahingus. Põgenes pärast seda Osmanite riiki, kus ka suri. Kasakaohvitserid valisid tema järglaseks Põlõp Orlõki.

## Mälestuse jäädvustamine
* 2009. aastast on Ivan Mazepa rist Ukraina riiklik autasu.
* 2020. aastal sai Ukraina maavägede 54. mehhaniseeritud brigaad lisanimetuse: hetman Ivan Mazepa nimeline.
* 18. augustil 2022 pandi ühele Ukraina mereväe Ada-klassi korvetile presidendi ukaasiga nimeks Hetman Ivan Mazepa.

### Galerii

Order of Ivan Mazepa.jpg|2009. aastal asutatud Ivan Mazepa rist 
Пам'ятник Мазепі.jpg|Mazepa mälestusmärk Mazepõntsi külas 
Пам'ятник Мазепі у Полтаві.jpg|Mazepa mälestusmärk Poltavas 


## Autasud
*  Püha Andreas Esmakutsutu orden (8. veebruar 1700, tühistatud 6. novembril 1708)

## Viited
Tubli

**Tubli** on eesti perekonnanimi.

Perekonnanime Tubli (Dubly) on pandud viies mõisavallas Lääne-, Tartu-, Viru- ja Võrumaal. Nimede eestistamisel määrati sellenimelistele isikuile uueks perekonnanimeks Tavaste. 2018. aasta 1. jaanuari seisuga on perekonnanimi Tubli Eestis 64 mehel ja 70 naisel.
Redel (perekonnanimi)

**Redel** on eesti perekonnanimi.

Perekonnanime Redel (Rettel) on pandud kaheksas mõisavallas Järva-, Lääne-, Tartu- ja Võrumaal. Nimede eestistamisel määrati Redeli-nimelistele isikutele uueks perekonnanimeks Reedel ja Reedre. 2018. aasta 1. jaanuari seisuga on perekonnanimi Redel Eestis alla viiel mehel ja alla viiel naisel.
Üksi

**Üksi** võib tähendada järgmist:
*Üksi (telesaade)
*Üksi (album), Mait Vaigu album
*Üksi, eesti perekonnanimi
Üksi (perekonnanimi)

**Üksi** on eesti perekonnanimi.

Perekonnanime Üksi (Üksy) on pandud kaheksas mõisavallas Harju- ja Läänemaal. Nimede eestistamisel määrati Üksi uueks perekonnanimeks isikuile, kelle perekonnanimi oli Birk, Einmann, Gutmann, Linholm, Pirk ja Tiisler. 2018. aasta 1. jaanuari seisuga on perekonnanimi Üksi Eestis 6 mehel ja 5 naisel.
Raat

**Raat** (*Prunella*) on lindude perekond raatlaste sugukonnast.

Raadid on väiksed maismaalinnud, kelle kehapikkus on 14,5–18 cm. Sulestik on peamiselt hall või pruun, ülapool on triibuline, alapool heledam. Nokk on terav.

Raadid elavad Euraasias. Elavad peamiselt mägedes, üks liik on levinud ka madalikel.

Perekonda kuulub 12 liiki:
*jaapani raat (*Prunella rubida*)
*kadaka-kiviraat (*Prunella ocularis*)
*kiviraat (*Prunella fulvescens*)
*metsraat (*Prunella immaculata*)
*mongoolia raat (*Prunella koslowi*)
*mustkurk-raat (*Prunella atrogularis*)
*mägiraat (*Prunella collaris*)
*punarind-raat (*Prunella rubeculoides*)
*siberi raat (*Prunella montanella*)
*taevaraat (*Prunella himalayana*)
*triipraat (*Prunella strophiata*)
*võsaraat (*Prunella modularis*)

Eestis on kohatud võsa-, mägi-, siberi ja mustkurk-raati.

## Viited
Raat (perekonnanimi)

**Raat** on perekonnanimi.

Eestis on perekonnanime Raat (Radt) pandud Tähtvere mõisavallas Nõo kihelkonnas Tartumaal ning Vaabina ja Vana-Antsla mõisavallas Urvaste kihelkonnas Võrumaal. Nimede eestistamisel määrati sellenimelistele isikutele uueks perekonnanimeks Randma (1936. aastal Vana-Roosa vallas). 2025. aasta 1. jaanuari seisuga on perekonnanimi Raat Eestis 45 mees- ja 45 naissoost isikul.
Saueaugu (perekonnanimi)

**Saueaugu** on eesti perekonnanimi.

Perekonnanime Saueaugu (Saueaugo) on pandud Roosna-Alliku mõisavallas Järva-Jaani kihelkonnas Järvamaal.

1. jaanuaril 2018 sellise nimega inimesi Eestis ei elanud või oli neid vähem kui 5.
Irak

**Irak** on eesti perekonnanimi.

Perekonnanime Irak on pandud Ojasoo mõisavallas Kose kihelkonnas Harjumaal. Nimede eestistamisel määrati sellenimelistele isikutele uueks perekonnanimeks Jõela (1937. aastal Triigi vallas). 1. jaanuaril 2025 sellise nimega inimesi Eestis ei ela või on neid vähem kui 5.
Rops (perekonnanimi)

**Rops** on perekonnanimi.

Eestis on perekonnanime Rops pandud Vana-Kavilda mõisavallas Puhja kihelkonnas Tartumaal. 1. jaanuaril 2018 sellise nimega inimesi Eestis ei ela või on neid vähem kui 5.

*Félicien Rops (1833–1898), belgia kunstnik
Pedro Ferreira

**Pedro Gil Ferreira** (sündinud 18. märtsil 1968 Lissabonis Portugalis) on portugali päritolu Briti astrofüüsik, kosmoloog ja teaduskirjanik. 

Ta on lõpetanud 1991. aastal Lissaboni Tehnikaülikooli litsentsiaadikraadiga tehnilise füüsika alal. 1992. aastal jätkas ta õpinguid doktoriõppes Inglismaal, kus sai 1995. aastal Imperial College Londonist pärast väitekirja kaitsmist doktorikraadi (PhD) teoreetilises füüsikas. Seejärel töötas järeldoktorina California Ülikoolis Berkeleys (1995–1999) ja CERN-is (1999–2000). 

Pärast seda on Ferreira töötanud Inglismaal Oxfordi Ülikoolis: algul teadurina, aastatel 2005–2006 ka füüsikalektori ja 2006–2008 füüsika-*[[reader]]*'ina. Alates 2008. aastast on ta Oxfordi Ülikooli astrofüüsika professor ning füüsikaosakonna akadeemilise allüksuse Beecrofti osakeste astrofüüsika ja kosmoloogia instituudi direktor. Külalisõppejõuna peab ta regulaarselt loenguid ka Aafrika Matemaatikateaduste Instituudis. 

Ferreira on teinud kaastööd väljaannetele Nature, Science, New Scientist, Physics World, Physics Today, Scientific American, Sky at Night, CERN Courier, BBC Focus ja The Guardian ning esineb sageli televisioonis ja raadios teaduskommentaatorina.

## Teadus
Ferreira peamised teadushuvid on seotud teoreetiline kosmoloogia ja astrofüüsikaga, peamised uurimisalad on Universumi suuremastaabiline struktuur, üldrelatiivsusteooria, tumeaine ning tumeenergia. Koos Michael Joyce'iga pakkus 1997. aastal välja kvintessentsi skalaarvälja mudeli kui võimaliku seletuse tumeenergiale. Ta on kuulunud ka kosmosesondide ja raadioteleskoopide teadusaparatuuri katsetamise meeskondadesse. 

## Tunnustus
*2014 – Londoni Kuningliku Seltsi teadusraamatu auhinna nominent ("The Perfect Theory")
*2014 – Institute of Physicsi ajakirja Physics World aasta raamatuauhinna nominent ("The Perfect Theory")

## Teosed
*2006 – *The State of the Universe: A Primer in Modern Cosmology*. Weidenfeld and Nicholson
*2014 – *The Perfect Theory: A Century of Geniuses and the Battle over General Relativity*. Houghton Mifflin Harcourt

## Viited

## Välislingid
*Pedro Ferreira koduleht
James Edward Gordon

**James Edward Gordon** (1913 – 1998) oli Briti materjaliteadlane. 

Ta lõpetas Glasgow' Ülikooli laevaehitusinsenerina. Hiljem töötas Readingi Ülikoolis materjalitehnoloogia professorina.
 __NOTOC__ 
## Tunnustus
*1966 – Griffithi medal ja auhind Materjalide, Mineraalide ja Kaevandamise Instituudilt
*1997 – Briti kuldmedal Kuninglikult Aeronautikaseltsilt

## Teosed
*1968 – *The New Science of Strong Materials or Why You Don't Fall Through the Floor*. Penguin Books https://www.amazon.com/gp/product/0691180989/ref=dbs_a_def_rwt_bibl_vppi_i1
*1978 – *Structures: Or Why Things Don't Fall Down*. Da Capo Press (421 lk) https://www.amazon.com/gp/product/0306812835/ref=dbs_a_def_rwt_bibl_vppi_i0
*1988 – *The Science of Structures and Materials*. Henry Holt and Company (217 lk) https://www.amazon.com/gp/product/0716750228/ref=dbs_a_def_rwt_hsch_vapi_taft_p1_i3

#### Tõlked eesti keelde
*1975 – *Miks me ei kuku läbi põranda*. Tõlkinud Jaan Lellep, Elmar-Oskar Sakkov ja Iivi Vainikko. Kaane kujundanud Tõnu Aru ja Mai Einer. Tallinn: Valgus, 221 lk

## Viited

## Välislingid
*J. E. Gordon. amazon.com
Sobe (ansambel)

**Sobe** on Eesti ansambel. 

Ansambel osales lauluga "Look In My Eyes" võistlusel Eurolaul 2005 ja saavutas finaalis 9. koha.

## Albumid
*"Love pioneers" (2002)
*"Tabatud hetk" (2007)
*"2010" (2010)

## Välislingid
*Koduleht
Stop

**Stop** võib tähendada järgmist:
*Stop (laul), Sloveenia eurolaul, mida esitas Omar Naber
*Stop (telesaade)
*...

## Vaata ka
*stopp
Rüdi

**Rüdi** ehk **risla** (*Calidris*) on lindude perekond kurvitslaste sugukonnast.

Rüdid on väiksed ja keskmise suurusega kahlajad. Tagavarvas on väike ja esivarvaste vahel ei ole lesti. Nokk on sirge või veidi allapoole kõver. Tiivaotsad on teravad. Saba on suhteliselt kandiline, kaks keskmist sabasulge on teistest pikemad ja teravama otsaga.

Eestist on teada järgmised liigid:
*hallrüdi ehk hallrisla (*Calidris pusilla*)
*kiripugu-rüdi ehk kiripugu-risla (*Calidris melanotos*)
*kõvernokk-rüdi ehk kõvernokk-risla (*Calidris ferruginea*)
*leeterüdi ehk leeterisla (*Calidris alba*)
*merirüdi ehk meririsla (*Calidris maritima*)
*pikkjalg-rüdi ehk pikkjalg-risla (*Calidris himantopus*)
*plütt (*Calidris falcinellus*)
*ruugerüdi ehk ruugerisla (*Calidris subruficollis*)
*soorüdi ehk soorisla (*Calidris alpina*)
**tundrarüdi ehk tundrarisla (*Calidris alpina alpina*)
**niidurüdi ehk niidurisla (*Calidris alpina schinzii*)
*suurrüdi ehk suurrisla (*Calidris canutus*)
*tutkas (*Calidris pugnax*)
*väikerüdi ehk väikerisla (*Calidris minuta*)
*värbrüdi ehk värbrisla (*Calidris temminckii*)
*älverüdi ehk älverisla (*Calidris acuminata*)

## Viited
Sado

**Sado** võib tähendada järgmist:
*Sado (jõgi), jõgi Portugalis
*Sado (linn), linn Jaapanis Sado saarel
*Sado (saar), saar Jaapanis
*...
Raharinglus

**Raharinglus** on rahaliste vahendite pidev ringlus majanduses. See on protsess, mille keskmes on raha jätkusuutlik liikumine. Ringluses on sularaha, ülekanderaha ja väärtpaberid. Ringluses oleva raha hulk sõltub majanduse olukorrast, ringluskiirusest ja kaupade hindadest. Iga riigi pank reguleerib oma raharinglust iseseisvalt.

Raharinglus koosneb juhuslikest ostudest ja müümistest, mis toimuvad samal ajal. Müüja esindab kaupa ja ostja raha ning kaupa ostes toimub juba üks raharingluse etapp.

## Ajalugu
Raha on põhiline osa raharinglusest. Raha olemasolu alus on ühiskondlik kokkulepe millegi kasutamiseks vahetusvahendina. See kokkulepe võib olla kas otsene või kaudne, vabatahtlik või sunduslik. Raha väärtus võib muutuda inflatsiooni ja deflatsiooni tõttu.

Raharinglus sai alguse Ameerikast, kus hakati esimest korda väljastama võlakirju.

1990. aastal ületas maailmas ringluses olev rahahulk ühe triljoni USA dollari künnise. 

2002. aastal oli ringluses olev rahahulk kasvanud kahe triljonini ja 2008. aastaks nelja triljoni USA dollarini.

## Raharinglus Eestis
Eestis on olnud ringluses erinevad valuutad, nagu näiteks Eesti mark ja Eesti kroon. Praegu ringleb Eestis peamiselt  euro. 

Eesti Vabariigis korraldab raharinglust Eesti Pank, kes seisab koos Euroopa Keskpanga ja teiste liikmesriikide pankadega euro vääringu stabiilsuse eest.

## Viited
Svea

**Svea** võib tähendada järgmist:
*Svea on Svealandi lühem nimi
*Svea (polaarjaam)
*Svea (laev, 1966)
*Svea (laev, 1985)
*Svea (eesnimi)
Andres Karu

**Andres Karu** (30. jaanuar 1955 Viljandi – 19. oktoober 2010 Võru) oli eesti võrkpallur.

Lõpetas 1974. aastal Tallinna Spordiinternaatkooli. 

Töötas hiljem Võrus kivifreesijana.

## Sportlasena
Harrastas Viljandi spordikoolis põhiliselt kergejõustikku Aita Petersi ja Tõnu Sõle õpilasena. Võrkpallile pühendus Tallinna Spordiinternaatkoolis treenerite Ülo Palgi ja Raimund Pundi juhendamisel. 

Tuli 1977. aastal Tallinna Autovedude meeskonnas Eesti NSV meistriks.
 
Mängis Eesti NSV koondises aastatel 1975–1978 Nõukogude Liidu meistrivõistlustel ning sai 1975. aastal Nõukogude Liidu rahvaste spartakiaadil 8. koha. 

Tuli 1975. aastal Nõukogude Liidu koondises Euroopa juunioride meistriks ja võitis 1973. aastal Nõukogude Liidu juunioride meistrivõistlustel hõbeda. 

## Tunnustus
*1975 NSV Liidu meistersportlane

## Viited

## Välislingid
*
*Haud Viljandi vanal kalmistul
Lio keel

**Lio keel** on austroneesia keel, mida räägivad liod Indoneesias Florese saarel. Seda räägib umbes 105 000 inimest.

Lio keel kuulub Kesk-Malai-Polüneesia keelte bima-lembata rühma. See on osa murdekontiinumist, kuhu kuuluvad ka ende, keo ja nage keel.

## Viited

## Välislingid
Kauged rannad

**"Kauged rannad"** on Villem Reimanni ooper neljas vaatuses Muia Veetamme libretole. Ooper sisaldab head muusikat, kuid nõrga ja propagandistliku libreto tõttu pole pärast väljatulekut taasesitamist leidnud.

Esmaettekanne toimus 23. aprillil 1959 Tallinna teatris Estonia. Peaosi esitasid Viktor Gurjev (Endel Randla), Aino Külvand või Paula Padrik (Aime), Georg Taleš (Renam Rang), Liidia Panova või Urve Tauts (Hana Šari). Dirigent Kirill Raudsepp.

Peamised osad: kapten Endel Randla (tenor), Aime Karro (sopran), Renam Rang (bariton), Hana Šari (metsosopran), Gunnar Kaartee (bass), Taiman (tenor), Takin Lao (tenor), kolonel Lockhart (bariton), laevaarst Karro (bass), mister Brown (bass), Peeter (tenor).

Tegevus toimub 20. sajandi keskel ühes India ookeani äärses koloniaalriigis ja käsitleb klassivõitluse probleeme. Tõstetakse esile Nõukogude Liidu abi arengumaadele. Sadamasse saabub viljalaev eestlasest kapteni Endel Randla juhtimisel. Sünnipärane eestlane Renam Rang töötab kohalikus Nõukogude sõprusühingus ja kutsub laeva meeskonna liikmeid koolidesse esinema. Korraldatakse provokatsioon Randla vastu ja ta arreteeritakse. Rahvas, keda juhib Renam Rang, astub tema kaitseks välja. Spontaanselt puhkenud rahvaülestõus sunnib kohalikke võime eestlasest kapteni vabastama. Nõukogude laev lahkub. Laevaarst doktor Karro tütar Aime, kes on armunud kapten Randlasse, kuid jääb lahkuvale laevale hiljaks. 

Muusikanumbreid: Aime aaria "Saaksin lahti ma mälestustest"; Randla aaria; Aime ja Randla duett; ansambel "Kes on tugevam"; Tuletants; Riisikasvatajate tants. 

Riia heliplaadifirma "Ligo" andis 1961. aastal välja mono vinüülplaadi ooperi stseenide ja aariatega Riikliku Akadeemilise Teatri "Estonia" orkestri, koori ja solistide poolt esitatuna.

## Välislingid
* Helilõik ooperist Eesti Muusika Infokeskuses
Finantsvara

**Finantsvara** (*financial asset*) on immateriaalne vara, mille väärtus leitakse lepingulise nõude põhjal. Erinevalt materiaalsetest varadest võib finantsvaradel puududa füüsiline väärtus, ent neid on kergem muuta.

## Finantsvara kui väärtpaber
Väärtpaberitega peab olema võimalik kaubelda kas väärtpaberibörsil või avalikult. Väärtpaber kvalifitseerub finantsvaraks investeerimiskonto süsteemi tähenduses siis, kui väärtpaberiga on võimalik kaubelda Eesti väärtpaberibörsil või ta on avalikult pakutav. Samuti peaks olema võimalik kauplemine ka mõne teise Euroopa Liidu riigi või OECD liikmesriigi börsil. Finantsvaraks investeerimiskonto süsteemi tähenduses ei loeta aktsiaid, millega ei saa kaubelda. Näiteks pensioni II ja III samba fondiosakuid, kogumis- ja tähtajalisi hoiuseid ning vabatahtliku kogumispensioni kindlustuslepinguid.

## Finantsvara klassifikatsioon
* raha
* lepinguline õigus saada teiselt osapoolelt raha või muid finantsvarasid
* õigus vahetada teiste osapooltega finantsvarasid kasulikel tingimustel
* teise ettevõtte omakapitali instrumendid (nt teiste ettevõtete aktsiad) 

## Finantsvara instrumendid
* Hoiused
* väärtpaberid (näiteks aktsiad, võlakirjad) 
* investeerimisriskiga elukindlustuslepingud

Finantsvara kõige paremaks omaduseks on hõlbus konverteerimine sularahaks ning finantsvara hinnatakse just vastavalt sellele, kui suur on väärtus, mis saadakse vara vahetamise eest rahaks. Enamikul finantsvaradel puudub kindlaksmääratud rahaline väärtus seni, kuni see muutub sularahaks. Seda seetõttu, et väärtused on pidevas muutumises.

## Erinevused finantsvarade ja muude varade vahel
Varad jagunevad üldiselt reaalseteks, materiaalseteks või finantsvaradeks. Finantsvarad saavad oma fiskaalväärtuse alusvara (aktsiad, võlakirjad, toorained, indeksid, valuutad) suhtes lepingulise nõude alusel. Alusvara jaguneb omakorda nii immateriaalseks ja reaalseks varaks. Immateriaalne vara on väärtuslik vara, mis ei ole füüsiliselt kättesaadav (kaubamärgid, intellektuaalomand) ning reaalvara vastupidi on füüsiline vara (väärismetallid, kinnisvara jne).

## Viited
Baeri päev

**Baeri päev** on Karl Ernst von Baeri mälestusüritus Tartus tema sünniaastapäeva (28. veebruaril) tähistamiseks.

Baeri sünniaastapäeva on mälestusüritusega tähistatud aastail 1877–1926 ning järjekindlalt alates 1972. aastast. Baeri päeva on korraldanud Eesti Looduseuurijate Selts, hiljem koos Baeri Muuseumiga.

Tavaliselt algab see väikese kõne ja lillede asetamisega Karl Ernst von Baeri monumendi juures Toomemäel, millele järgneb teaduslik seminar ettekannetega Baeri majas Tartus Veski tänaval.

## Vaata ka
*Folia Baeriana